Projekts

LATVIJAS REPUBLIKAS MINISTRU KABINETS

2019. gada Rīkojums Nr.

Rīgā (prot. Nr. .§)

**Par Satiksmes ministrijas ilgtermiņa saistībām jauno elektrovilcienu projektam**

1. Atļaut Satiksmes ministrijai (AS “Pasažieru vilciens”) uzņemties valsts budžeta ilgtermiņa saistības laikposmā no 2019. līdz 2024.gadam, lai nodrošinātu akciju sabiedrībai "Pasažieru vilciens" finansējumu, kas nepārsniedz 255 888 753 *euro*, 32 jaunu elektrovilcienu, rezerves daļu fonda pieciem gadiem un elektrovilcienu uzturēšanas iekārtu iegādei, kā arī vilcienu remontu centra izbūvei, noslēdzot līgumu ar ŠKODA VAGONKA A.S.
2. Satiksmes ministrijai, izveidojot jaunu valsts budžeta apakšprogrammu 31.09.00 "Dotācija jauno elektrovilcienu projektam", noteikt valsts budžeta ilgtermiņa saistības, paredzot, ka valsts budžeta finansējums jauno elektrovilcienu projektam ( jauno elektrovilcienu iegādei, rezerves daļu fonda pieciem gadiem un elektrovilcienu uzturēšanas iekārtu iegādei, kā arī vilcienu remontu centra izbūvei) ir šāds:
   1. 2019. gadā – 36 632 313 *euro*;
   2. 2020. gadā – 4 500 000 *euro*;
   3. 2021. gadā – 15 053 400 *euro*;
   4. 2022. gadā –125 923 040 *euro*;
   5. 2023. gadā – 44 268 000 *euro*.
   6. 2024. gadā – 29 512 000 *euro*.
3. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā:
   1. pieprasījumu valsts budžeta apropriācijas un ilgtermiņa saistību palielināšanai 2019. gadā atbilstoši šā rīkojuma 2.1. apakšpunktam;
   2. priekšlikumus bāzes izdevumu precizēšanai 2020., 2021. un 2022. gadam atbilstoši šā rīkojuma 2.2., 2.3. un 2.4. apakšpunktam likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas procesā.
4. Satiksmes ministrijai sagatavot un līdz 2019.gada 29. augustam noteiktā kārtībā iesniegt Ministru kabinetā ziņojumu par darbības programmas “Izaugsme un nodarbinātība’’ 4.prioritārā virziena ietvaros atbrīvotā ES fondu finansējuma izmantošanas alternatīvām un izvēlēto risinājumu.
5. AS “Pasažieru vilciens” atvērt atsevišķu norēķinu kontu Valsts kasē augstāk minētā finansējuma saņemšanai un nodrošināt jauno elektrovilcienu uzskaiti sabiedrības bilancē, lai izpildītu sabiedriskā transporta pakalpojuma pasūtījuma līguma nosacījumus.
6. Atzīt par spēku zaudējušu Ministru kabineta 2018. gada 7. novembra rīkojumu Nr. 594 “Par Satiksmes ministrijas ilgtermiņa saistībām jaunu elektrovilcienu iegādei un depo izbūvei”.

Ministru prezidents A. K. Kariņš

Satiksmes ministra vietā

Ministru prezidenta biedrs,

Tieslietu ministrs J.Bordāns

Iesniedzējs: Satiksmes ministra vietā

Ministru prezidenta biedrs,

Tieslietu ministrs J.Bordāns

Vīza: Valsts sekretāra p.i. Dž. Innusa